CELEX: C2005/330/38
Language: sk
Date: 2005-12-24 00:00:00
Title: Vec T-318/00: Rozsudok Súdu prvého stupňa z  19. októbra 2005  – Freistaat Thüringen/Komisia Európskych spoločenstiev ( Štátna pomoc — Zneužitie pomoci — Riziko obchádzania príkazu na vymáhanie pomoci — Vymáhanie pomoci od spoločností, ktoré nadobudli prevádzkové aktíva pôvodného príjemcu )

24.12.2005   
            
            
               SK
            
            
               Úradný vestník Európskej únie
            
            
               C 330/15
            
         Rozsudok Súdu prvého stupňa z 19. októbra 2005 – Freistaat Thüringen/Komisia Európskych spoločenstiev
   (Vec T-318/00) (1)
   
   („Štátna pomoc - Zneužitie pomoci - Riziko obchádzania príkazu na vymáhanie pomoci - Vymáhanie pomoci od spoločností, ktoré nadobudli prevádzkové aktíva pôvodného príjemcu“)
   (2005/C 330/38)
   Jazyk konania: nemčina
   Účastníci konania
   
      Žalobca: Freistaat Thüringen (Nemecko) (v zastúpení: M. Schütte, advokát)
   
      Žalovaná: Komisia Európskych spoločenstiev (v zastúpení: K.-D. Borchardt a V. Kreuschitz, splnomocnení zástupcovia, za právnej pomoci C. Koenig)
   
      Vedľajší účastník konania, ktorý podporuje žalobcu: Spolková republika Nemecko, (v zastúpení: W.-D. Plessing a T. Jürgensen, splnomocnení zástupcovia, za právnej pomoci R. Bierwagen, advokát)
   
      Vedľajší účastník konania, ktorý podporuje žalovanú: ODS Optical Disc Service GmbH, (Hamburg, Nemecko) (v zastúpení: I. Brinker a U. Soltész, advokáti)
   Predmet veci
   Návrh na zrušenie rozhodnutia Komisie 2000/796/ES z 21. júna 2000 týkajúceho sa štátnej pomoci Nemecka v prospech CDA Compact Disc Albrechts GmbH (Durýnsko) (Ú. v. ES L 318, s. 62)
   Výrok rozsudku
   
               1.
            
            
               Rozhodnutie Komisie 2000/796/ES z 21. júna 2000 týkajúce sa štátnej pomoci Nemecka v prospech CDA Compact Disc Albrechts GmbH (Durýnsko) sa zrušuje v rozsahu, v akom:
               
                           —
                        
                        
                           v článku 2 ods. 1 zahŕňa ako pomoc poskytnutú spoločnostiam R. E. Pilz GmbH & Co Beteiligungs KG, Pilz & Robotron GmbH & Co. Beteiligungs KG a Pilz Albrechts GmbH na účely výstavby, prevádzkovania a konsolidácie továrne na CD v Albrechts (Durýnsko) čiastku 54,7 miliónov DEM z titulu záruky spolkovej krajiny Bavorsko, čiastku 3 miliónov DEM z titulu odpustenia pohľadávky ako aj čiastku 63,45 miliónov DEM a čiastku 19,42 miliónov DEM z titulu dotácií a investičných úľav udelených spolkovou krajinou Durýnsko a spolkovou krajinou Bavorsko,
                        
                     
                           —
                        
                        
                           v článku 1 ods. 2 zahŕňa ako pomoc poskytnutú na reštrukturalizáciu spoločnosti CDA Compact Disc Albrechts GmbH čiastku 33 miliónov DEM z titulu nadobudnutia základného imania PA/CD Albrechts a čiastku 21,3 miliónov DEM z titulu zvýhodnenia vo forme úrokov,
                        
                     
                           —
                        
                        
                           v článku 1 ods. 2 uvádza, že kúpna cena vo výške 3 miliónov DEM a úver vo výške 15 miliónov DEM poskytnutý LfA predstavuje pomoc „určenú na reštrukturalizáciu spoločnosti CDA Compact Disc Albrechts GmbH“,
                        
                     
                           —
                        
                        
                           v článku 2 nariaďuje vymáhanie pomoci opísanej v článku 1 od spoločností CDA Datenträger Albrechts GmbH a LCA Logistik Center Albrechts GmbH ako aj všetkých ostatných podnikov, na ktoré boli alebo budú prevedené aktíva a/alebo infraštruktúra spoločností R. E. Pilz GmbH & Co. Beteiligungs KG, Pilz & Robotron GmbH & Co. Beteiligungs KG alebo Pilz Albrechts GmbH takým spôsobom, ktorým sa vylúčia účinky tohto rozhodnutia.
                        
                     
         
               2.
            
            
               Vo zvyšnej časti sa žaloba zamieta.
            
         
               3.
            
            
               Komisia znáša svoje vlastné trovy konania ako aj trovy konania spolkovej krajiny Durýnsko. Spolková republika Nemecko a ODS Optical Disc Service GmbH znášajú svoje vlastné trovy konania.
            
         
      (1)  Ú. v. ES C 355, 9.12.2000.